钦定古今图书集成/历象汇编/庶征典/第135卷 > 《观象玩占》 > 宋
## 钦定古今图书集成/历象汇编/庶征典/第135卷 > 《观象玩占》 > 宋

### 真宗咸平六年雨木冰

按《宋史真宗本纪》：“咸平六年十一月庚戌，雨木冰。”

### 景德元年冰有花文

按《宋史真宗本纪》。不载　按《五行志》。景德元年二月。
保顺军城壕冰。陷起文为桃李杂树人物之状。

### 大中祥符五年雨木冰

按《宋史真宗本纪》：“大中祥符五年春正月戊寅，雨木
冰。”

大中祥符九年，冰有花文。

按《宋史真宗本纪》。不载　按《五行志》。大中祥符九年
正月，坝州渠冰。有如花葩状。

### 天禧五年雨木冰

按《宋史真宗本纪》不载　按《五行志》：天禧五年正月
“戊寅，京师雨木冰。”

### 仁宗庆历三年雨木冰

按《宋史仁宗本纪》：庆历三年十二月丁巳，大雨雪，木
冰。　按《五行志占》曰：“兵象也。”按《周恭肃王元俨传》：
庆历三年冬，大雨雪，木冰，陈、楚之地尢甚，占者曰：“忧
在大臣。”既而元俨病甚，上忧形于色，亲至卧内，手调
药，屏人与语。久之，所对多忠言。赐白金五千两，固辞
不受，曰：“臣羸惫且死，将重费家国矣。”帝为嗟泣。明年
正月薨。

### 嘉祐元年正月雨木冰

按《宋史仁宗本纪》不载　按《五行志》云云。

### 英宗治平二年雨木冰

按：《宋史英宗本纪》：“治平二年冬十月乙巳，雨木冰。”

### 神宗熙宁三年雨木冰

按：《宋史神宗本纪》：“熙宁三年冬十月甲子，雨木冰。”
“熙宁八年，雨木冰。”

按《宋史神宗本纪》：“八年春正月乙卯，雨木冰。”

熙宁九年，雨木冰。

按《宋史神宗本纪》：“九年春正月乙丑，雨木冰。”

### 哲宗元祐八年雨木冰

按《宋史哲宗本纪》不载　按《五行志》：元祐八年二月，
“京师大寒，霰雪雨木冰。”

### 徽宗宣和五年雨木冰

按：《宋史徽宗本纪》：“宣和五年冬十月乙酉，雨木冰。
宣和七年，雨木冰。”

按：《宋史徽宗本纪》：“宣和七年二月己酉，雨木冰。”

### 钦宗靖康元年雨木冰

按：《宋史钦宗本纪》：“靖康元年冬十月乙卯，雨木冰。闰
十一月丙午，雨木冰。”

靖康二年，雨木冰。

按《宋史钦宗本纪》：“二年春正月丁酉，雨木冰。”

### 高宗绍兴五年雨木冰

按《宋史高宗本纪》不载。　按《五行志》：绍兴五年十一
月“辛亥，雨木冰。”

绍兴七年，冰有花文。

按《宋史高宗本纪》不载　按《五行志》：“七年十二月，中
书门下省检正官张宗元出抚淮西军，寓建康，槃冰
有文如画，佳卉茂木，华叶相敷，日易以水，变态奇出，
春暄乃止。”

### 孝宗淳熙 年冰有花文

按《宋史孝宗本纪》不载。　按《五行志》：“淳熙初，秀州吕
氏家冰瓦有文，楼观、车马、人物、芙蓉、牡丹、萱草、藤萝
之属，经日不释。”

### 光宗绍熙五年宁宗即位雨木冰

按《宋史宁宗本纪》：“绍熙五年秋七月即位，十一月辛
亥，雨木冰。”

===金===

### 海陵天德三年十二月己丑雨木冰

按《金史海陵本纪》。不载。　按《五行志》云云。

### 章宗明昌四年十一月壬午雨木冰

按《金史章宗本纪》不载。　“按《五行志》”云云。

### 泰和四年木冰

按《金史章宗本纪》不载。　按《五行志》：“泰和四年正月
壬申，阴雾，木冰，十一月丁卯，阴雾，木冰，凡三日。”

### 宣宗贞祐元年木冰

按《金史宣宗本纪》不载。　按《五行志》：贞祐元年十二
月“乙卯，雨木冰。”

贞祐二年十一月己酉，雨木冰。

按《金史宣宗本纪》。不载。　按《五行志》云云。